ddrg/super_eurlex huggingface dataset:
Κοινή δράση 2003/447/ΚΕΠΠΑ του Συμβουλίου

της 16ης Ιουνίου 2003

για την παράταση της εντολής του ειδικού εντεταλμένου της Ευρωπαϊκής Ένωσης στην αφρικανική Περιοχή των Μεγάλων Λιμνών

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 14, το άρθρο 18 παράγραφος 5 και το άρθρο 23 παράγραφος 2,

Εκτιμώντας τα ακόλουθα:

(1) Η κοινή δράση 2002/962/ΚΕΠΠΑ του Συμβουλίου, της 10ης Δεκεμβρίου 2002, για την τροποποίηση και παράταση της εντολής του ειδικού εντεταλμένου της Ευρωπαϊκής Ένωσης στην αφρικανική Περιοχή των Μεγάλων Λιμνών(1), λήγει στις 30 Ιουνίου 2003.

(2) Βάσει επισκόπησης της εν λόγω κοινής δράσης, η εντολή του ειδικού εντεταλμένου θα πρέπει να παραταθεί.

(3) Στις 30 Μαρτίου 2000, το Συμβούλιο εξέδωσε οδηγίες σχετικά με τη διαδικασία διορισμού των ειδικών εντεταλμένων της Ευρωπαϊκής Ένωσης (ΕΑΕΕ) και το διοικητικό καθεστώς τους,

ΥΙΟΘΕΤΕΙ ΤΗΝ ΠΑΡΟΥΣΑ ΚΟΙΝΗ ΔΡΑΣΗ:

Άρθρο 1

Η θητεία του κ. Aldo AJELLO ως ειδικού εντεταλμένου της Ευρωπαϊκής Ένωσης στην αφρικανική Περιοχή των Μεγάλων Λιμνών, όπως ορίζεται στην κοινή δράση 2002/962/ΚΕΠΠΑ, παρατείνεται έως τις 31 Δεκεμβρίου 2003.

Άρθρο 2

Η παρούσα κοινή δράση αρχίζει να ισχύει την 1η Ιουλίου 2003.

Άρθρο 3

Η παρούσα κοινή δράση δημοσιεύεται στην Επίσημη Εφημερίδα της Ευρωπαϊκής Ένωσης.

Λουξεμβούργο, 16 Ιουνίου 2003.

Για το Συμβούλιο

Ο Πρόεδρος

Γ. Παπανδρέου

(1) ΕΕ L 334 της 11.12.2002, σ. 5.
Κοινή θέση του Συμβουλίου

της 21ης Οκτωβρίου 2002

για την τροποποίηση και παράταση της κοινής θέσης 96/635/ΚΕΠΠΑ όσον αφορά τη Βιρμανία/Μιανμάρ

(2002/831/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 15,

Εκτιμώντας τα ακόλουθα:

(1) Η κοινή θέση 96/635/ΚΕΠΠΑ, της 28ης Οκτωβρίου 1996, όσον αφορά τη Βιρμανία/Μιανμάρ(1), λήγει στις 29 Οκτωβρίου 2002.

(2) Η πρόοδος όσον αφορά την κατάσταση των ανθρωπίνων δικαιωμάτων στη Βιρμανία/Μιανμάρ είναι ανεπαρκής.

(3) Συνεπώς, η κοινή θέση 96/635/ΚΕΠΠΑ θα πρέπει να παραταθεί για άλλους έξι μήνες.

(4) Λόγω μεταβολών στη σύνθεση του καθεστώτος στη Βιρμανία/Μιανμάρ απαιτείται ενημέρωση του καταλόγου των προσώπων που υπάγονται σε περιοριστικά μέτρα, ο οποίος περιλαμβάνεται στο παράρτημα της κοινής θέσης 96/635/ΚΕΠΠΑ, και ο οποίος εισήχθη για πρώτη φορά με την κοινή θέση 2000/346/ΚΕΠΠΑ, της 26ης Απριλίου 2000, για την παράταση και τροποποίηση της κοινής θέσης 96/635/ΚΕΠΠΑ(2).

(5) Απαιτείται η ανάληψη δράσης εκ μέρους της Κοινότητας προκειμένου να υλοποιηθούν μερικά από τα κάτωθι μέτρα,

ΥΙΟΘΕΤΕΙ ΤΗΝ ΠΑΡΟΥΣΑ ΚΟΙΝΗ ΘΕΣΗ:

Άρθρο 1

Ο κατάλογος των προσώπων στα οποία έχουν επιβληθεί τα μέτρα της απαγόρευσης χορήγησης θεώρησης και της δέσμευσης των περιουσιακών τους στοιχείων, ο οποίος περιλαμβάνεται στο παράρτημα της κοινής θέσης 96/635/ΚΕΠΠΑ αντικαθίσταται από τον κατάλογο του παραρτήματος.

Άρθρο 2

Η κοινή θέση 96/635/ΚΕΠΠΑ παρατείνεται έως τις 29 Απριλίου 2003.

Άρθρο 3

Η παρούσα κοινή θέση παράγει αποτελέσματα από την ημερομηνία της υιοθέτησής της.

Άρθρο 4

Η παρούσα κοινή θέση δημοσιεύεται στην Επίσημη Εφημερίδα.

Λουξεμβούργο, 21 Οκτωβρίου 2002.

Για το Συμβούλιο

Ο Πρόεδρος

P. S. Møller

(1) EE L 287 της 8.11.1996, σ. 1· κοινή θέση όπως παρατάθηκε τελευταία από την κοινή θέση 2002/310/ΚΕΠΠΑ (ΕΕ L 107 της 24.4.2002, σ. 1).

(2) ΕΕ L 122 της 24.5.2000, σ. 1.

ΠΑΡΑΡΤΗΜΑ

Κατάλογος των προσώπων στα οποία αναφέρεται το άρθρο 1

1. Κρατικό Συμβούλιο Ειρήνης και Ανάπτυξης (SPDC):

>ΘΕΣΗ ΠΙΝΑΚΑ>

2. Τέως μέλη του SLORC:

Αντιστράτηγος Phone Myint (5.1.1931)

Αντιστράτηγος Aung Ye Kyaw (12.12.1930)

Αντιστράτηγος Sein Aung (11.11.1931)

Αντιστράτηγος Chit Swe (18.1.1932)

Αντιστράτηγος Mya Thin (31.12.1931)

Αντιστράτηγος Kyaw Ba (7.6.1932)

Αντιστράτηγος Tun Kyi (1.5.1938)

Αντιστράτηγος Myo Nyunt (30.9.1930)

Αντιστράτηγος Maung Thint (25.8.1932)

Αντιστράτηγος Aye Thoung (13.3.1930)

Αντιστράτηγος Kyaw Min (22.6.1932, Hanzada)

Αντιστράτηγος Maung Hla

Υποστράτηγος Soe Myint

Αντιστράτηγος Myint Aung

3. Τέως μέλη του SPDC:

>ΘΕΣΗ ΠΙΝΑΚΑ>

4. Περιφερειακοί διοικητές:

>ΘΕΣΗ ΠΙΝΑΚΑ>

5. Αναπληρωτές περιφερειακοί διοικητές:

>ΘΕΣΗ ΠΙΝΑΚΑ>

6. Λοιποί διοικητές επαρχιών/περιφερειών:

>ΘΕΣΗ ΠΙΝΑΚΑ>

7. Υπουργοί:

>ΘΕΣΗ ΠΙΝΑΚΑ>

8. Λοιπές αρχές για τον Τουρισμό:

>ΘΕΣΗ ΠΙΝΑΚΑ>

9. Λοιποί ανώτεροι αξιωματικοί του Υπουργείου Αμύνης:

>ΘΕΣΗ ΠΙΝΑΚΑ>

10. Μέλη του Γραφείου του Αρχηγού Στρατιωτικής Αντικατασκοπίας (OCMI):

>ΘΕΣΗ ΠΙΝΑΚΑ>

11. Τέως κυβερνητικά στελέχη:

>ΘΕΣΗ ΠΙΝΑΚΑ>

12. Τέως κυβερνητικά στελέχη που προσετέθησαν από το 2000:

>ΘΕΣΗ ΠΙΝΑΚΑ>
Διορθωτικό στην κοινή δράση 2002/921/ΚΕΠΠΑ του Συμβουλίου, της 25ης Νοεμβρίου 2002, για την παράταση της θητείας της Αποστολής Επιτήρησης της Ευρωπαϊκής Ένωσης

(Επίσημη Εφημερίδα των Ευρωπαϊκών Κοινοτήτων L 321 της 26ης Νοεμβρίου 2002)

Στο εξώφυλλο και στη σελίδα 51, στον τίτλο της κοινής δράσης, και στη σελίδα 52, στον τελικό τύπο:

αντί: "25 Νοεμβρίου 2002"

διάβαζε: "26 Νοεμβρίου 2002".

Σελίδα 52, υπογραφή:

αντί:

>ΘΕΣΗ ΠΙΝΑΚΑ>

Για το Συμβούλιο

Η Πρόεδρος

T. Pedersen

διάβαζε:

>ΘΕΣΗ ΠΙΝΑΚΑ>

Για το Συμβούλιο

Ο Πρόεδρος

B. Bendtsen.
Κοινή θέση του Συμβουλίου

της 9ης Οκτωβρίου 2000

σχετικά με την παράταση της κοινής θέσης 96/635/ΚΕΠΠΑ όσον αφορά τη Βιρμανία/Μιανμάρ

(2000/601/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 15,

Εκτιμώντας τα ακόλουθα:

(1) Η κοινή θέση 96/635/ΚΕΠΠΑ, της 28ης Οκτωβρίου 1996, όσον αφορά τη Βιρμανία/Μιανμάρ(1), όπως παρατάθηκε και τροποποιήθηκε τελευταία από την κοινή θέση 2000/346/ΚΕΠΠΑ(2), λήγει στις 29 Οκτωβρίου 2000.

(2) Η εν λόγω κοινή θέση θα πρέπει, βάσει του άρθρου 6 της κοινής θέσης 96/635/ΚΕΠΠΑ, να παραταθεί και άλλη μία φορά,

ΕΞΕΔΩΣΕ ΤΗΝ ΠΑΡΟΥΣΑ ΚΟΙΝΗ ΘΕΣΗ:

Άρθρο 1

Η κοινή θέση 96/635/ΚΕΠΠΑ παρατείνεται έως τις 29 Απριλίου 2001.

Άρθρο 2

Η παρούσα κοινή θέση αρχίζει να παράγει αποτελέσματα από την ημέρα της έκδοσής της.

Άρθρο 3

Η παρούσα κοινή θέση δημοσιεύεται στην Επίσημη Εφημερίδα.

Λουξεμβούργο, 9 Οκτωβρίου 2000.

Για το Συμβούλιο

Ο Πρόεδρος

H. Védrine

(1) ΕΕ L 287 της 8.11.1996, σ. 1.

(2) ΕΕ L 122 της 24.5.2000, σ. 1.
Κοινή δράση του Συμβουλίου

της 16ης Νοεμβρίου 2000

σχετικά με τη διοργάνωση συνάντησης των αρχηγών κρατών και κυβερνήσεων στο Ζάγκρεμπ (συνάντηση κορυφής του Ζάγκρεμπ)

(2000/717/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 14,

Εκτιμώντας τα ακόλουθα:

(1) Το Ευρωπαϊκό Συμβούλιο της Φέιρα της 19ης και 20ής Ιουνίου 2000 επεσήμανε ότι κύριος στόχος του παραμένει ή κατά το δυνατόν πληρέστερη ένταξη των χωρών των δυτικών Βαλκανίων στη γενική πολιτική και οικονομική πορεία της Ευρώπης.

(2) Η Ευρωπαϊκή Ένωση επιδιώκει να διευκολύνει, στο σύνολο των χωρών της περιοχής, την προώθηση των αξιών και των προτύπων που αποτελούν και τα δικά της θεμέλια: ειδικότερα τη δημοκρατία, το σεβασμό των δικαιωμάτων του ανθρώπου και των μειονοτήτων, καθώς και το κράτος δικαίου.

(3) Το Ευρωπαϊκό Συμβούλιο της Φέιρα της 19ης και 20ής Ιουνίου 2000 δέχθηκε με ικανοποίηση την ιδέα μιας συνάντησης κορυφής μεταξύ της Ευρωπαϊκής Ένωσης και των χωρών της διαδικασίας σταθεροποίησης και σύνδεσης, επισημαίνοντας ότι η συνάντηση αυτή θα επιτρέψει να λάβουν οι χώρες αυτές νέες διαβεβαιώσεις για την αλληλεγγύη της Ευρώπης και να εξεταστούν από κοινού τα μέσα για την επιτάχυνση της διαδικασίας δημοκρατικής και οικονομικής μεταρρύθμισης και να επιβεβαιωθεί κατ' αυτό τον τρόπο η πρόσδεση των εν λόγω χωρών στην Ευρώπη, συνεισφέροντας έτσι στην ενίσχυση της σταθερότητας, της ευημερίας και της συνεργασίας στην περιοχή,

ΥΙΟΘΕΤΗΣΕ ΤΗΝ ΠΑΡΟΥΣΑ ΚΟΙΝΗ ΔΡΑΣΗ:

Άρθρο 1

1. Η Ευρωπαϊκή Ένωση παρέχει οικονομική και υλικοτεχνική υποστήριξη για τη διοργάνωση και τη διεξαγωγή συνάντησης στο Ζάγκρεμπ των αρχηγών κρατών και κυβερνήσεων των κρατών μελών της Ευρωπαϊκής Ένωσης και της Σλοβενίας, της Αλβανίας, της πρώην Γιουγκοσλαβικής Δημοκρατίας της Μακεδονίας, της Βοσνίας-Ερζεγοβίνης, της Κροατίας και της Ομοσπονδιακής Δημοκρατίας της Γιουγκοσλαβίας.

2. Η οικονομική υποστήριξη που αναφέρεται στην παράγραφο 1 αφορά τα έξοδα προετοιμασίας, διοργάνωσης και υποδοχής.

Άρθρο 2

1. Το ποσό δημοσιονομικής αναφοράς για την εφαρμογή του άρθρου 1, ανέρχεται σε 770000 ευρώ.

2. Η διαχείριση των δαπανών που χρηματοδοτούνται από το καθοριζόμενο στην παράγραφο 1 ποσό, υπόκειται στις διαδικασίες και στους κανόνες της Κοινότητας που εφαρμόζονται στον γενικό προσανατολισμό της Ευρωπαϊκής Ένωσης.

Άρθρο 3

Η παρούσα κοινή δράση αρχίζει να ισχύει την ημέρα της υιοθέτησής της.

Άρθρο 4

Η παρούσα κοινή δράση δημοσιεύεται στην Επίσημη Εφημερίδα Ευρωπαϊκών Κοινοτήτων.

Βρυξέλλες, 16 Νοεμβρίου 2000.

Για το Συμβούλιο

Ο Πρόεδρος

R. Schwartzenberg
Διορθωτικό στην κοινή δράση 1999/664/ΚΕΠΠΑ του Συμβουλίου, της 11ης Οκτωβρίου 1999, σχετικά με την τροποποίηση της κοινής δράσης 96/676/ΚΕΠΠΑ όσον αφορά τον διορισμό ειδικού απεσταλμένου της ΕΕ για την ειρηνευτική διαδικασία στη Μέση Ανατολή

(Επίσημη Εφημερίδα των Ευρωπαϊκών Κοινοτήτων L 264 της 12ης Οκτωβρίου 1999)

Σελίδα 1:

αντί:

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη την κοινή δράση 96/676/ΚΕΠΠΑ, της 25ης Νοεμβρίου 1996, σχετικά με το διορισμό ειδικού απεσταλμένου της ΕΕ για την ειρηνευτική διαδικασία στη Μέση Ανατολή (1)

διάβαζε:

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την Ευρωπαϊκή Ένωση, και ιδίως το άρθρο 14,

την κοινή δράση 96/676/ΚΕΠΠΑ, της 25ης Νοεμβρίου 1996, σχετικά με το διορισμό ειδικού απεσταλμένου της ΕΕ για την ειρηνευτική διαδικασία στη Μέση Ανατολή (1).
ΚΟΙΝΗ ΔΡΑΣΗ ΤΟΥ ΣΥΜΒΟΥΛΙΟΥ

της 19ης Ιουλίου 1999

σε σχέση με τη διεξαγωγή συνεδρίασης των αρχηγών κρατών και κυβερνήσεων στο Σαράγεβο της Βοσνίας και Ερζεγοβίνης με θέμα το σύμφωνο σταθερότητας για τη Νοτιοανατολική Ευρώπη

(1999/480/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη

τη συνθήκη για την Ευρωπαϊκή Ένωση, και ιδίως το άρθρο 14,

Εκτιμώντας τα ακόλουθα:

(1) μετά την υιοθέτηση της κοινής θέσης 1999/345/ΚΕΠΠΑ, της 17ης Μαΐου 1999, σχετικά με το σύμφωνο σταθερότητας για τη Νοτιοανατολική Ευρώπη(1), η Ένωση είναι αποφασισμένη να προωθήσει τη διαδικασία αυτή προς όφελος της περιοχής και όλων των άλλων ενδιαφερομένων·

(2) οι Υπουργοί Εξωτερικών υιοθέτησαν στην Κολωνία, την 10η Ιουνίου 1999, σύμφωνο σταθερότητας για τη Νοτιοανατολική Ευρώπη·

(3) προκειμένου να ενισχυθεί η σταθερότητα, η ευημερία και συνεργασία μεταξύ των χωρών της περιοχής, η Ένωση κρίνει σημαντικό να δώσει ένα ισχυρό πολιτικό μήνυμα προς τους κατοίκους της περιοχής·

(4) το μήνυμα θα μπορούσε να λάβει τη μορφή πολιτικής συνάντησης υψηλού επιπέδου με αντικείμενο το σύμφωνο σταθερότητας, η οποία θα πραγματοποιηθεί στην εν λόγω περιοχή,

ΥΙΟΘΕΤΕΙ ΤΗΝ ΠΑΡΟΥΣΑ ΚΟΙΝΗ ΔΡΑΣΗ:

Άρθρο 1

1. Για να διευκολυνθεί η προώθηση της σταθερότητας στην περιοχή της Νοτιοανατολικής Ευρώπης, η Ευρωπαϊκή Ένωση θα παράσχει οικονομική και υλικοτεχνική υποστήριξη για τη διεξαγωγή συνεδρίασης των αρχηγών κρατών και κυβερνήσεων στο Σεράγεβο με θέμα το σύμφωνο σταθερότητας στη Νοτιοανατολική Ευρώπη, της οποίας θα προεδρεύσει η Προεδρία της Ευρωπαϊκής Ένωσης.

2. Η οικονομική υποστήριξη καλύπτει τα έξοδα διοργάνωσης, διεξαγωγής και φιλοξενίας της διάσκεψης, πλην των εξόδων ταξιδίου καν διαμονής των συμμετεχόντων.

Άρθρο 2

Το ποσό δημοσιονομικής αναφοράς για την υλοποίηση του άρθρου 1 ανέρχεται σε 1250000 ευρώ.

Άρθρο 3

Η παρούσα κοινή δράση αρχίζει να ισχύει από την ημέρα της υιοθέτησής της.

Εφαρμόζεται έως τις 30 Σεπτεμβρίου 1999.

Άρθρο 4

Η παρούσα κοινή δράση δημοσιεύεται στην Επίσημη Εφημερίδα.

Βρυξέλλες, 19 Ιουλίου 1999.

Για το Συμβούλιο

Ο Πρόεδρος

T. HALONEN

(1) ΕΕ L 133 της 28.5.1999, σ. 1.
ΚΟΙΝΗ ΘΕΣΗ της 25ης Ιουνίου 1996 την οποία καθόρισε το Συμβούλιο βάσει του άρθρου Ι.2 της συνθήκης για την Ευρωπαϊκή Ένωση και αφορά το Ανατολικό Τιμόρ (96/407/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο Ι.2,

ΚΑΘΟΡΙΣΕ ΤΗΝ ΑΚΟΛΟΥΘΗ ΚΟΙΝΗ ΘΕΣΗ:

Άρθρο 1

Η Ευρωπαϊκή Ένωση, υπενθυμίζοντας τις προηγούμενες δηλώσεις της σχετικά με την κατάσταση που επικρατεί στο Ανατολικό Τιμόρ, προτίθεται:

1. να συμβάλει στην επίτευξη, μέσω του διαλόγου, μιας δίκαιας, συνολικής και διεθνώς αποδεκτής λύσης για το ζήτημα του Ανατολικού Τιμόρ, που θα σέβεται πλήρως τα δικαιώματα του λαού του Τιμόρ, σύμφωνα με το διεθνές δίκαιο 7

2. να επανορθώσει την κατάσταση που επικρατεί στο Ανατολικό Τιμόρ όσον αφορά το σεβασμό των ανθρωπίνων δικαιωμάτων σε αυτό το έδαφος.

Άρθρο 2

Προς επιδίωξη των στόχων του άρθρου 1, η Ευρωπαϊκή Ένωση:

1. υποστηρίζει τις πρωτοβουλίες, οι οποίες αναλαμβάνονται στα πλαίσια των Ηνωμένων Εθνών, και είναι δυνατόν να συμβάλλουν στην επίλυση αυτού του ζητήματος 7

2. υποστηρίζει ιδιαίτερα τις συνομιλίες που διεξάγονται υπό την αιγίδα του Γενικού Γραμματέα των Ηνωμένων Εθνών προς επίτευξη της κατ' άρθρον 1 παράγραφος 1 λύσεως, η ουσιαστική πρόοδος των οποίων εξακολουθεί όμως να προσκρούει σε σοβαρά εμπόδια 7

3. ενθαρρύνει τη συνέχιση των συναντήσεων μεταξύ των αντιμαχομένων πλευρών του Τιμόρ στα πλαίσια του διαλόγου υπό την αιγίδα των Ηνωμένων Εθνών 7

4. καλεί την ινδονησιακή κυβέρνηση να λάβει αποτελεσματικά μέτρα που θα επιφέρουν σύντομα σημαντική βελτίωση των συνθηκών στο Ανατολικό Τιμόρ όσον αφορά τα ανθρώπινα δικαιώματα, ιδίως μέσω της πλήρους εφαρμογής των σχετικών αποφάσεων που εξέδωσε η επιτροπή ανθρωπίνων δικαιωμάτων των Ηνωμένων Εθνών 7

5. υποστηρίζει οποιαδήποτε δράση που αποσκοπεί στην εν γένει ενίσχυση του σεβασμού των ανθρωπίνων δικαιωμάτων στο Ανατολικό Τιμόρ και την ουσιαστική βελτίωση της κατάστασης του λαού του διά των μέσων που διαθέτει η Ευρωπαϊκή Ένωση και διά της ενίσχυσης των ΜΚΟ.

Άρθρο 3

Το Συμβούλιο διασφαλίζει τη συνέχεια που πρέπει να δοθεί στην παρούσα κοινή θέση.

Άρθρο 4

Η παρούσα κοινή θέση ισχύει από την ημέρα της έκδοσής της.

Άρθρο 5

Η παρούσα κοινή θέση δημοσιεύεται στην Επίσημη Εφημερίδα.

Λουξεμβούργο, 25 Ιουνίου 1996.

Για το Συμβούλιο

Ο Πρόεδρος

M. PINTO